న్యూఢిల్లీ : గోవాలో జరిగిన ఎన్నికల ప్రచారంలో చేసిన 'లంచం' వ్యాఖ్యలపై కేంద్ర రక్షణ మంత్రి మనోహర్ పారికర్కు కేంద్ర ఎన్నికల సంఘం మంగళవారం నోటీసులు జారీ చేసింది. ఈనెల 9వ తేదీలోగా తుది వివరణ ఇవ్వాలని ఆదేశించింది. కాగా, తన వ్యాఖ్యలను వక్రీకరించినట్టు పారికర్ చెబుతున్నారు. జనవరి 29న నార్త్ గోవాలో ప్రచారంలో పాల్గొన్న పారికర్ 'డబ్బులు తీసుకున్నా ఎలాంటి సమస్య లేదు. ఎవరి వద్ద డబ్బులు తీసుకున్నా చివరికి మీ ఓటు బీజేపీకే వేయాలి' అని ప్రజలకు ఆయన పిలుపునిచ్చినట్టు వార్తలు వచ్చాయి. భవిష్యత్తులో నేతలు మరిన్ని డబ్బులు పంచుతారని కూడా పారికర్ అన్నట్టు గోవా ఫార్వర్డ్ పార్టీ, ఆమ్ ఆద్మీ పార్టీ చీఫ్ అరవింద్ కేజ్రీవాల్ ఈసీకి ఫిర్యాదు చేశారు. ఈసీ ఇంతకుముందు ఇచ్చిన నోటీసులో ఫిబ్రవరి 3వ తేదీలోగా సమాధానం చెప్పాలని పారికర్కు సూచించింది. అయితే అందుకు మరింత గడువు ఇవ్వాలని పారికర్ ఈసీని కోరారు. కొంకణి నుంచి ఇంగ్లీషులోకి తన ప్రసంగాన్ని సరిగా తర్జుమా చేయకపోవడం వల్లే సమస్య తలెత్తిందని పారికర్ అభిప్రాయపడినట్టు తెలుస్తోంది.
newdhilly : govalo jarigina ennikala prachaaramlo chesina 'lancham' vyaakhyalapai kendra rakshana mantri manohar paarikarku kendra ennikala sangham mangalavaaram notisulu jaarii chesindi. eenela 9va teedeelogaa tudi vivarana ivvaalani aadesinchindi. kaga, tana vyaakhyalanu vakreekarinchinattu parikar chebutunnaru. janavari 29na narth govalo prachaaramlo palgonna parikar 'dabbulu teesukunna elanti samasya ledu. evari vadda dabbulu teesukunna chivariki mee otu beejeepeeke veyali' ani prajalaku aayana pilupunicchinattu vaartalu vachayi. bhavishyattulo nethalu marinni dabbulu panchutaarani kuudaa parikar annattu gova forverd party, aam aadmi party cheef aravind kejrival eeseeki firyaadu chesaru. eesee intakumundu ichina notisulo fibravari 3va teedeelogaa samadhanam cheppaalani paarikarku suuchimchimdi. ayithe anduku marinta gaduvu ivvaalani parikar eeseeni koraru. konkani nunchi ingleeshuloki tana prasamgaanni sarigaa tarjuma cheyakapovadam valle samasya talettindani parikar abhipraayapadinattu telustondi.